|  |
| --- |
| **D:\รวมงาน\วิทยุไร้สาย\งานพัสดุ\งานจากThumdrive น้องติ๊ก\งานพัสดุ\โลโก้ อบต. (เข้).jpgจดหมายข่าว**  **กองคลัง งานพัฒนาและจัดเก็บรายได้ องค์การบริหารส่วนตำบลท่าข้าม**  86 หมู่ที่ 5 ตำบลท่าข้าม อำเภอพุนพิน จังหวัดสุราษฎร์ธานี 84130  โทรศัพท์ 077-319748 โทรสาร 077-319748  [www.thakham-sao.go.th](http://www.thakham-sao.go.th)  “เนื่องด้วยพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงฉบับที่ 5 พ.ศ. 2546 กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่น อาทิเช่น ภาษีโรงเรือนและที่ดิน ภาษีบำรุงท้องที่ ภาษีป้าย และค่าธรรมเนียมใบอนุญาตตลอดจนรายได้อื่นตามที่กฎหมายกำหนด  ดังนั้น เพื่อให้การจัดเก็บรายได้ขององค์การบริหารส่วนตำบลท่าข้าม เป็นไปด้วยความเรียบร้อย จึงขอความร่วมมือจากท่านผู้มีหน้าที่ต้องเสียภาษีในเขตองค์การบริหารส่วนตำบลท่าข้าม ประจำปี พ.ศ. 2562 ประเภทใดประเภทหนึ่งหรือหลายประเภท ดำเนินการดังนี้  **1.ภาษีโรงเรือนและที่ดิน**  ให้เจ้าของทรัพย์สินหรือผู้รับมอบอำนาจยื่นแบบแสด*ง*รายการทรัพย์สินเพื่อชำระภาษีต่อพนักงานเจ้าหน้าที่ ตั้งแต่วันที่ 1 มกราคม 2562 ถึงวันที่ 28 กุมภาพันธ์ 2562  **2. ภาษีบำรุงท้องที่**  ให้เจ้าของที่ดินผู้ครอบครองที่ดินยื่นแบบแสดงรายการและชำระภาษี ตั้งแต่วันที่ 1 มกราคม 2562 ถึงวันที่ 30 เมษายน 2562  **3. ภาษีป้าย**  ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ เครื่องหมายในการประกอบการค้าหรือกิจการอื่นๆ เพื่อการหารายได้ที่ตั้งอยู่ในเขตองค์การบริหารส่วนตำบลท่าข้าม ให้ยื่นแบบแสดงรายการภาษีป้ายตั้งแต่วันที่ 1 มกราคม 2562 ถึงวันที่ ๓๑ มีนาคม 2562  **4.ชำระค่าธรรมเนียมและต่อใบอนุญาตกิจการที่เป็นอันตรายต่อสุขภาพ** ภายในวันที่ครบกำหนดของผู้ประกอบการ ของทุกปี  **5.ชำระค่าธรรมเนียมขยะมูลฝอย** ตั้งแต่วันที่ 1 ตุลาคม 2561 – 30 กันยายน 2562  อนึ่ง ผู้มีหน้าที่ชำระภาษีสามารถติดต่อขอรับแบบแสดงรายการพร้อมยื่นแบบแสดงรายการเพื่อชำระภาษีได้ที่งานจัดเก็บรายได้ ส่วนการคลัง องค์การบริหารส่วนตำบลท่าข้าม อำเภอพุนพิน จังหวัดสุราษฎร์ธานี ในวันและเวลาราชการ ตามกำหนดระยะเวลาดังกล่าวข้างต้น หากพ้นกำหนดแล้วท่านจะมีความผิด และต้องชำระเงินเพิ่มหรือถูกปรับตามที่กฎหมายกำหนด  จึงประชาสัมพันธ์มาเพื่อทราบ    ข่าวฉบับที่ 1/2562  งานพัฒนาและจัดเก็บรายได้ |